"Tehtud!" nagu erplander foorumis tabavalt ütles!  Austraaliasse sõidan.  Oleksin muidu ka sõitnud (sest olen endale kindlustanud PokerPro Liiga finaalikoha ning ka see turniir peetakse kuuldavasti Austraalias), aga nüüd sõidan kohe kahte turniiri mängima ning üks neist on Aussie Millions Main Event - see pole siiski mitte päris tavaline turniir, vaid ikka kohe väga suur asi. Sissemaks 10000 AUD! Uhh! Kui selle summa peale mõelda, siis paneb ikka seest veidi värisema...  Ühe käe võitsin turniiri keskfaasis korraliku õnnega   v   - tema sai flopist K ning mina sain turnil masti - oleksin küll täitsa ellu veel jäänud, sest vastase stack oli oluliselt pisem, kuid see võit andis mulle siiski palju nööpe ning kõvasti tuult tiibadesse. Peale  seda kätt otsest vedamist enam ei tulnudki, enamasti sai potid röövitud juba preflopis. Heads up mäng algas minu tugevas 1:3 nööbiedus ning ega ma seda edu päriselt käest ei andnudki enam.  Oleks tegelikult ebaaus väita, et ma üksi selle võidu koju tõin. Seekord istus imps minu kõrval kohe mängu algusest lõpuni ja raskematel hetkedel ikka toetusin väga tugevalt tema nõuannetele. Igatahes tunnustus kuulub ka talle - see oli perekonna ühine töövõit! Ühtlasi oli see parim turniir, mille ma oma elus  mänginud olen, mängisin täie süvenemisega, targalt, agressiivselt, domineerivalt, julgelt ja samas ei võtnud praktiliselt kunagi liigseid riske: kiusasin küll pidevalt väiksemaid, kuid suuri stacke ründasin vaid väga hea kaardiga.  Milline kena kingitus sünnipäevaks!  Ja ma olen täitsa ülbelt nõus selle PokerPro "Kassikese Liigaks" ümber nimetama, sest ma olen selle promo online etappidest tõesti pea maksimumi välja võtnud: Dortmund EPT, Aussie Millions ning finaallaud lives + punktide kogumiseks  turniire ning rahalaudu mängides olen veel raha juurdegi võitnud! Super!